THAI ดึง “ชาญศิลป ตรีนุชกร” ร่วมทำแผนฟื้นฟูฯ
THAI ดึง "ชาญศิลป ตรีนุชกร" ร่วมทำแผนฟื้นฟูฯ หลังนั่งตำแหน่งบอร์ด
THAI ดึง "ชาญศิลป ตรีนุชกร" ร่วมทำแผนฟื้นฟูฯ หลังนั่งตำแหน่งบอร์ด
8 มิ.ย. 2563

บริษัท การบินไทย จำกัด (มหาชน) หรือ THAI แจ้งว่า ที่ประชุมคณะกรรมการบริษัทมีมติเสนอให้ นายชาญศิลป์ ตรีนุชกร เป็นผู้จัดทำแผนฟื้นฟูกิจการในคดีฟื้นฟูกิจการของบริษัทฯ เพิ่มเติม โดยบริษัทฯได้ยื่นคำร้องขอแก้ไขคำร้องขอฟื้นฟูกิจการของบริษัทฯ ต่อศาลล้มละลายแล้ว ซึ่งศาลล้มละลายกลางได้มีคำสั่งอนุญาตให้บริษัทฯแก้ไขคำร้องขอฟื้นฟูกิจการตามที่บริษัทฯขอแล้วในวันที่ 5 มิ.ย.63
ดังนั้น ผู้ที่บริษัทฯเสนอต่อศาลล้มละลายกลางเพื่อให้มีคำสั่งตั้งให้เป็นผู้ทำแผนของบริษัทฯได้แก่ บริษัท อีวาย คอร์ปอเรท แอดไวซอรี่ เซอร์วิสเซส จำกัด ร่วมกับ พลอากาศเอก ชัยพฤกษ์ ดิษยะศริน นายจักรกฤศฏิ์ พาราพันธกุล นายพีระพันธุ์ สาลีรัฐวิภาค นายบุญทักษ์ หวังเจริญ นายปิยสวัสดิ์ อัมระนันทน์ และนายชาญศิลป์ ตรีนุชกร
อนึ่งก่อนหน้านี้เมื่อวันที่ 4 มิ.ย.63 ที่ประชุมคณะกรรมการบริษัทครั้งพิเศษที่ 12/2563 เมื่อ 4 มิ.ย.63 มีมติแต่งตั้ง นายชาญศิลป์ ตรีนุชกร เป็นกรรมการบริษัท แทน นายไพรินทร์ ชูโชติถาวร และเป็นกรรมการอิสระ โดยมีผลตั้งแต่วันที่ 4 มิ.ย.63 นี้เป็นต้นไป